text: Suzi Quatro á Summar Festivalin
text: #000001
text: Legendan, sum slóðaði fyri kvinnum í rocktónleiki, skal framføra á Vágsbø í august
text: #000002
text: Suzi Quatro fer at framføra á Summarfestivalinum, sum í ár verður í døgunum 3. til 5. august. Tað boða fyriskiparar av festivalinum frá í morgun.
text: #000003
text: – Hon er eitt veruligt ikon. Ein legenda. Í 1970'unum slóðaði hon fyri kvinnum í altjóða rocktónleiki, og nú hálva øld seinni syngur hon framvegis øll tey stóru hittini við eyðkendu hásu røddini. Nú kemur hon til Føroya at framføra. Hetta verður fyrstu ferð, at Suzi Quatro kann upplivast á palli í Føroyum, sum sambært henni er eitt av fáu støðunum, hon enn ikki hevur spælt, og gleðir hon seg at koma til Føroya.
text: #000004
text: – Í grundini er tað ótrúligt, at hon ikki hevur verið her áður, tí føroyingar hava lurtað nógv eftir Suzi Quatro, og hon hevur uttan steðg spælt konsertir, síðani hon var ung genta. Men leingi er tað, ið væl skal vera, og nú verður tað, siga fyriskipararnir. Suzi Quatro vaks upp í Detroit í USA, men tað var, eftir at hon sum ung kvinna flutti til Onglands, at hon fekk stóra gjøgnumbrotið sum solistur. Fyrsta hittið var "Can The Can", og í ár eru tað júst 50 ár liðin, síðani sangurin var ovast á hitlistunum. Eftir tað komu sangir sum "She's In Love With You", "If You Can't Give Me Love", "Stumlin' In" og fleiri sangir, sum eru kendir um allan heim. Suzi Quatro er virdur bassspælari, og hesa hálvu øldina síðani fyrsta hittið hevur hon verið á odda fyri sínum egna bólki sum sangari og bassspælari. Og hon er framvegis sera væl fyri og virkin. Hon hevur væl spælandi bólk við kórsangarum og blásarum við sær.
text: #000006